เช็คให้ชัวร์ ใส่ลูกเล่น สร้างไฟล์นำเสนอ
ไม่งั้นเดี๋ยวคนดูจะเบื่อหรือถึงขั้นหลับซะก่อน ถึงคนดูจะตั้งใจแค่ไหน หรือสไลด์คุณน่าสนใจยังไง ถ้ายาวมหาโหดก็คงไม่ดี โดยเฉพาะสไลด์เสริมที่ไม่ได้มีเนื้อหาสำคัญน่ะตัดไปให้หมด พยายามนำเสนอให้กระชับและน่าสนใจ ใช้แต่ละสไลด์ให้คุ้มค่า ไฟล์นำเสนอทำไว้ให้คนดูอ่านเนื้อหา ไม่ใช่ยัดซะเต็มหน้าเพราะกะให้เขาฟังคุณบรรยายอย่างเดียว เพราะงั้นข้อมูลในแต่ละสไลด์ต้องใหญ่พอจะอ่านได้ง่ายๆ ฟอนต์ขนาด 10 point อาจจะดูว่าอ่านง่ายดี แต่นั่นมันเฉพาะตอนคุณนั่งพิมพ์อยู่หน้าจอคอม พอเอาไปฉายขึ้นจอใหญ่ จะเหลือเท่ามดเดินแถวกันเลยทีเดียว  หมายเหตุที่เกี่ยวข้อง ก็ต้องใช้ฟอนต์ที่อ่านง่ายด้วย พวกฟอนต์แปลกๆ สวยๆ ใช้แล้วอาจจะดูเท่ แต่ถ้าอ่านยาก ก็จะมีประโยชน์อะไร ไฟล์นำเสนอที่ดีต้องใจความชัดเจนและสัมพันธ์กันในทุกสไลด์ พยายามใช้สีและสไตล์ที่น่าสนใจ แต่ไม่ฉูดฉาดเกินไป และสอดคล้องกันในแต่ละสไลด์ ถ้าเลือกไม่ถูกจริงๆ ก็ใช้เทมเพลตที่โปรแกรมมีนั่นแหละ ถ้าสะกดผิดไปไม่รู้ตัว เวลานำเสนอต้องมีคนเห็นแน่ จะทำให้คุณดูโปรน้อยลง เพราะงั้นต้องตรวจทานหลายๆ รอบ จนกว่าจะแน่ใจว่าเนื้อหากระชับ ชัดเจน และถูกต้อง หาคนมาช่วยพิสูจน์อักษรก็ดี เพราะคุณอาจอยู่กับเนื้อหามากเกินไปจนหาที่ผิดไม่เจอ . อย่าลืมว่า PowerPoint เป็นแค่ส่วนประกอบเดียวของการนำเสนอทั้งหมด อีกส่วนที่สำคัญไม่แพ้กันก็คือตัวคุณนั่นแหละ! ฝึกฝนให้มากๆ ทั้งการพูดและท่าทางการนำเสนอ จังหวะต้องเหมาะเจาะ และแต่ละสไลด์ต้องสรุปใจความที่ต้องการจะนำเสนอได้ จะจดโน้ตไว้เตือนความจำตัวเองก็ดี อย่าไปยืนอ่านหน้าสไลด์อย่างเดียวล่ะ  ลองเข้าไปอ่านบทความนี้ของเราดู จะมีรายละเอียดเพิ่มเติมว่านำเสนอยังไงให้ประสบความสำเร็จ ใช้ได้ทั้งนักเรียนและคนทำงานเลย พอจัดทำเนื้อหาในไฟล์เรียบร้อยแล้ว ก็ถึงเวลาใส่ลูกเล่นให้น่าสนใจยิ่งขึ้น โดยเลือกสไลด์ แล้วคลิก tab Transitions จะมีรายชื่อลักษณะการเปลี่ยนหน้าที่ใช้บ่อยขึ้นมา หรือคลิกลูกศรที่ท้ายรายการเพื่อดูลักษณะการเปลี่ยนหน้าทั้งหมดก็ได้   ลักษณะการเปลี่ยนหน้าที่เลือก คือการกำหนดว่าสไลด์จะโผล่ขึ้นมายังไง เช่น ถ้าเลือกลูกเล่นของ Slide 2 ลูกเล่นที่เลือกจะถูกใช้เวลาเปลี่ยนจาก Slide 1 เป็น Slide 2 ตอนคุณคลิกแต่ละลูกเล่น จะมีตัวอย่างการเปลี่ยนหน้าขึ้นมาให้ดูในหน้าต่าง slide editing อย่าใช้สารพัดลูกเล่นเต็มไปหมดจนมึนหัว เดี๋ยวคนดูจะไม่มีสมาธิกับเนื้อหา ทำเอานำเสนอแล้วไม่มีประสิทธิภาพ ถ้าใช้พื้นหลังขาวก็น่าเบื่อไป โดยเฉพาะไฟล์นำเสนอที่เป็นตัวอักษรเรียบๆ ธรรมดาๆ บนพื้นหลังขาวนี่ เห็นแล้วชวนหลับทั้งที่ยังนำเสนอไปไม่ถึงไหน ให้เลือกใช้พื้นหลังใหม่ (แต่อย่าฉูดฉาดหรือเด่นกว่าเนื้อหา) เพิ่มความน่าสนใจให้กับไฟล์นำเสนอ   คลิกขวาตรงที่โล่งๆ ของสไลด์ แล้วเลือก "Format Background" หรือคลิก tab Design แล้วคลิกไอคอนรูปลูกศรข้าง "Background" ทางขวาสุด เลือก fill type ว่าจะเป็นสีพื้น สีเหลือบ รูปภาพ หรือลายต่างๆ แต่ละชนิดจะมีตัวเลือกเพิ่มเติมอีก เช่น เลือกสี หาไฟล์รูปที่ต้องการ ปรับสีเหลือบ และอื่นๆ คุณก็ปรับแต่งไปจนเจอพื้นหลังที่เหมาะสมกับเนื้อหาที่จะนำเสนอของคุณ ตามค่า default พื้นหลังที่เลือกไปจะเป็นของสไลด์ปัจจุบันที่เปิดอยู่เท่านั้น ถ้าจะใช้กับทุกสไลด์ในไฟล์นำเสนอ ให้คลิกปุ่ม "Apply to All" ใส่พื้นหลังที่ต้องการแล้ว เนื้อหาต้องยังชัดเจน อ่านง่ายอยู่ คุณเพิ่มรูป กราฟ และข้อมูลอื่นๆ ประกอบการนำเสนอได้ คนดูจะได้ยิ่งเข้าใจและเห็นภาพเวลาคุณนำเสนอ แถมเป็นการดึงดูดความสนใจคนดูทางหนึ่ง เพราะสไลด์ที่มีแต่ข้อความมันน่าเบื่อชะมัด   คลิก tab Insert จะมีตัวเลือกการเพิ่มวัตถุเยอะแยะไปหมด ให้คลิกปุ่ม Picture ถ้าจะใส่รูปโดยเลือกไฟล์จากในคอม หรือคลิกปุ่ม Photo Album ถ้าต้องการจะใส่รูปทั้งอัลบั้มลงสไลด์ คลิกปุ่ม Charts เพื่อใส่กราฟพื้นฐาน คนดูจะได้เห็นข้อมูลชัดเจน พอเลือกชนิดของ Chart ได้แล้ว โปรแกรม Excel จะโผล่ขึ้นมา ให้พิมพ์ข้อมูลหรือ copy ข้อมูลที่ต้องการจาก spreadsheet ที่มีได้เลย คลิกปุ่ม Shapes เพื่อใส่รูปทรงต่างๆ ที่มีหรือวาดเองซะเลย รูปทรงพวกนี้ใช้เน้นข้อความสำคัญ หรือจะสร้างลูกศรและสัญลักษณ์อื่นๆ ก็ยังได้ แต่ก็อย่าอัดรูปจนเละเทะเต็มสไลด์ เดี๋ยวจะรกจนคนดูหาไม่เจอ ว่าข้อมูลอยู่ไหน อะไรสำคัญ คุณใส่ลิงค์ในสไลด์ได้ เอาไว้เชื่อมต่อไปยังหน้าเว็บหรืออีเมล สะดวกมากถ้านำเสนอข้อมูลอะไรที่ต้องการให้คนดูตามไปอ่านข้อมูลในเว็บได้ง่ายๆ หรือส่งอีเมลหาคุณ  เวลาจะใส่ลิงค์ ให้คลิกเคอร์เซอร์ใน text box แล้วคลิกปุ่ม Hyperlink ที่ tab Insert คุณเลือกได้ว่าจะลิงค์ไปที่ไฟล์ในคอม หน้าเว็บ อีเมล หรือกระทั่งสไลด์หน้าอื่นของไฟล์นำเสนอ คุณใส่ไฟล์วีดีโอในสไลด์ได้ด้วย เอาไว้ใช้ทำรายงานหรือเพิ่มไฟล์วีดีโอที่เกี่ยวข้อง โดยไฟล์วีดีโอจะเปิดขึ้นมาพร้อมกับสไลด์นั้นๆ  คลิกปุ่ม Video ใน tab Insert เพื่อเลือกไฟล์วีดีโอที่ต้องการจากในคอม คุณ embed วีดีโอจาก YouTube ได้ด้วย แต่ขั้นตอนจะซับซ้อนขึ้นอีกหน่อย ให้ศึกษาวิธีการเพิ่มเติมจากในเน็ตดู เวลาสร้างไฟล์ใหม่ใน PowerPoint คุณเลือกได้ว่าจะเริ่มทำเองทั้งหมดจากเอกสารเปล่า หรือเลือกจากเทมเพลตที่มี ถ้าเป็น blank presentation หรือเอกสารเปล่า คุณก็จัดทำได้ตามชอบ แต่อาจจะต้องใช้เวลานิดนึง ถ้าเป็นเทมเพลตของโปรแกรม ไฟล์นำเสนอของคุณก็จะออกมามีรูปแบบดูโปร แต่สไตล์อาจไม่ถูกใจคุณแค่นั้นเอง   คุณจะแก้ไขตรงไหนของเทมเพลตก็ได้ เพราะงั้นเพื่อไม่ให้เสียเวลา ควรเลือกเทมเพลตที่ดูแล้วตรงตามการใช้งานของคุณมากที่สุด จะได้ปรับแต่งแค่นิดๆ หน่อยๆ ใส่เนื้อหาให้หมดแล้วค่อยกำหนดธีมตกแต่งไฟล์นำเสนอก็ได้ โดยคลิก tab Design แล้วเลือกธีมที่ต้องการ เอกสารก็จะใช้ธีมนั้นทันที ถ้าจะ undo (ยกเลิก) การเปลี่ยนแปลง ก็กด Ctrl + Z ได้เลย หรือ revert to a blank theme คือกลับไปใช้เอกสารโล่งๆ เหมือนเดิม คุณเข้าไปดูเทมเพลตต่างๆ ได้ที่ tab File ให้คลิก New แล้วเลือกเทมเพลตที่ชอบ หรือดาวน์โหลดเทมเพลตเพิ่มเติมจากในเว็บก็ได้ title หรือชื่อเรื่อง (ชื่อการนำเสนอ) คือหน้าแรกที่คนดูจะได้เห็น ต้องทำให้อ่านง่ายๆ ได้ไอเดียว่าหัวข้อที่จะนำเสนอคืออะไร บางคนก็ใส่ชื่อตัวเองหรือชื่อกลุ่มไว้ในหน้านี้ซะเลย กด Ctrl + M เพื่อสร้างสไลด์หน้าถัดไป จะมีหน้าว่างโผล่ขึ้นมาต่อจากหน้าปัจจุบัน โดยมีกล่องพิมพ์หัวข้อและเนื้อหา จะพิมพ์ลงในกล่องที่ว่า หรือจะเพิ่มอะไรเข้าไปเองก็ได้ ด้วย tab Insert   คุณคลิกแล้วลากกำหนดขนาด text box หรือกล่องพิมพ์เนื้อหาได้ตามต้องการ เวลาจะปรับเปลี่ยนทีหลังก็ให้คลิกที่มุมกล่อง แล้วลากได้เลย คลิกที่ text box ไหนก็ได้ แล้วพิมพ์เนื้อหาที่ต้องการลงไฟล์นำเสนอได้เลย จะปรับเปลี่ยนฟอร์แมตข้อความ ก็ทำไปตามปกติเหมือนใน Word โดยตัวเลือกการปรับฟอร์แมตจะอยู่ใน tab Home ให้เลือกหน้าหรือสไลด์ต่างๆ จากกรอบซ้ายของหน้าต่าง คลิกแล้วหน้า/สไลด์นั้นจะโผล่ขึ้นมา คุณก็แก้ไขได้ตามใจชอบ หรือคลิก tab Outline เพื่อดู outline tree ของไฟล์นำเสนอนั้น ชื่อของแต่ละสไลด์คือหัวข้อที่คุณพิมพ์ไว้หน้านั้น กด F5 ดูสไลด์โชว์ จะได้พอเห็นภาพว่านำเสนอจริงๆ จะออกมายังไง คลิกแล้วจะเป็นการเปลี่ยนสไลด์ เท่านี้คุณจะได้รู้ระยะเวลาที่ต้องใช้ในการนำเสนอคร่าวๆ รวมถึงเช็คว่าเนื้อหาลื่นไหล สัมพันธ์กันดีหรือเปล่าในแต่ละสไลด์
อย่าให้ไฟล์นำเสนอมีหน้า/สไลด์เยอะเกินไป. เลือกขนาดฟอนต์ให้ดี. คุมโทนของไฟล์นำเสนอ. เช็คตัวสะกดและไวยากรณ์ต่างๆ จนแน่ใจ. ฝึกนำเสนอให้คล่องแคล่ว! กำหนด transition หรือลูกเล่นเวลาเปลี่ยนหน้า. ใส่พื้นหลัง. ใส่รูปประกอบ. ใส่ลิงค์. embed วีดีโอ. เลือกเอกสารเปล่าหรือใช้เทมเพลตที่มี. สร้างสไลด์ชื่อเรื่อง. เพิ่มสไลด์อื่นๆ ที่เป็นเนื้อหา. สลับไปที่หน้าต่างๆ ของไฟล์นำเสนอ. ตรวจทานไฟล์นำเสนอ.
https://www.wikihow.com/Use-Microsoft-Office-PowerPoint https://www.wikihow.com/Use-Microsoft-Office-PowerPoint https://www.wikihow.com/Use-Microsoft-Office-PowerPoint
Making It Memorable Jazzing It Up Creating a Presentation